Tenacious D

Tenacious D tai "The D"  on yhdysvaltalainen rockduo. Yhtyeen perustivat näyttelijä-muusikot Jack Black ja Kyle Gass.  Tenacious D:n musiikki on huumoripainotteista, mutta myös hyvin ammattitaitoista. Yhtye on ollut aktiivisena vuodesta 1994.

Yhtye nousi suosioon vuonna 1999 saatuaan oman televisiosarjan, joka oli kuitenkin lyhytikäinen. Vuonna 2001 julkaistiin yhtyeen debyyttialbumi Tenacious D, jossa rumpalina toimi Foo Fightersista ja Nirvanasta tunnettu Dave Grohl. He julkaisivat DVD:n The Complete Masterworks (2003) ja vuonna 2006 valmistui elokuva Tenacious D: Maailman paras rokkibändi (Tenacious D in: The Pick of Destiny). Elokuvan soundtrackilla lauloivat muun muassa Meat Loaf, Ronnie James Dio ja Dave Grohl, jotka kaikki esiintyvät myös elokuvassa. Yhtyeen musiikkia on myös Brütal Legend -videopelissä.

 Historia 

Jack Black tapasi 16-vuotiaana silloin 24-vuotiaan Kyle Gassin Edinburghissa, Skotlannissa. Kumpikin kuului teatterikerhoon. Gass ja Black eivät aluksi pitäneet toisistaan, mutta alkoivat ajan kuluessa tulla paremmin toimeen keskenään. Black ja Gass tekivät myös vaihtokaupan: Jos Gass opettaa Blackiä soittamaan kitaraa, opettaa Black Gassiä näyttelemään. Tätä vaihtokauppaa pidetään syynä Tenacious D:n syntymiseen. He soittivat ensimmäisen keikkansa vuonna 1994, esittäen ainoastaan yhden kappaleen, "Tributen".

Kummatkin jäsenet soittavat kitaraa ja laulavat, mutta Black on yhtyeen päälaulaja ja Gass yhtyeen pääkitaristi. Yhtyeen nimi keksittiin urheilutoimittaja Marv Albertin sanomasta lausahduksesta koripallo-ottelussa (tenacious defense).

16. heinäkuuta 2024 Black sanoi Tenacious D:n lopettavan toimintansa toistaiseksi Gassin Donald Trumpin salamurhayritystä koskeneeen kommentin takia. 

 Televisiosarja 

Yhtyeestä kertova TV-sarja esitettiin alun perin vuonna 1997, jolloin HBO esitti kaksi jaksoa. Jaksoja tehtiin aluksi yhteensä kuusi, mutta loput neljä näytettiin vasta 1999. Suomessa sarjan on esittänyt Nelonen. Sarjassa kuvataan fiktiivisesti ja humoristisesti yhtyeen matkaa kohti suurta menestystä, jonka esteenä ovat mm. inspiraation puute sekä Jackin ja Kylen väliset erimielisyydet. Televisiosarjassa kuultiin monta kappaletta, jotka löytyvät myös yhtyeen esikoisalbumilta.

 Jäsenet 

Virallinen jäsenet
 Jack Black – laulu, akustinen kitara (1994–2024)
 Kyle Gass – akustinen kitara, taustalaulu, nokkahuilu (1994–2024)

Muut jäsenet
Kiertue- ja sessiomuusikot
 John Konesky - sähkökitara, taustalaulu (2005–2024)
 John Spiker -  basso, taustalaulu, piano, urut (2005–2024)

Kiertuejäsenet
 JR Reed - laulu (1994–2010)
 Brooks Wackerman - rummut (2006–2024)

Sessiomuusikot
Dave Grohl – rummut, kitara (2001–2024)
Warren Fitzgerald – sähkökitara (2001)
Steve McDonald – basso (2001)
Page McConnell – koskettimet (2001)

Aikajana

 Julkaisut 
 Musiikki 
 Albumit 





 Minialbumit 



 Singlet 






 Televisiosarja 
 Tenacious D (1997, 1999–2000)

 Elokuvat ja DVD:t 
 The Complete Masterworks (2003)
 Tenacious D: Maailman paras rokkibändi (Tenacious D in: The Pick of Destiny, 2006)
 The Complete Masterworks Part 2 (2008)

 Lähteet 

 Aiheesta muualla 

 Yhtyeen virallinen sivusto
 Tenacious D: Maailman paras rokkibändi -elokuvan sivusto



Luokka:Yhdysvaltalaiset metalliyhtyeet
Luokka:Yhdysvaltalaiset rockyhtyeet
Luokka:1990-luvun yhtyeet ja sooloartistit
Luokka:2000-vuosikymmenen yhtyeet ja sooloartistit
Luokka:2010-luvun yhtyeet ja sooloartistit
Luokka:Seulonnan keskeiset artikkelit